Lilacina amazono

La Lilacina amazono (Amazona autumnalis lilacina), konata ankaŭ kiel Ekvadora ruĝfrunta papago, estas subspecio de papago en la subfamilio Arinae de la familio Psittacidae, de afrikaj kaj amerikaj papagoj. Ĝi vivas en Ekvadoro. Laŭ la IOC World Bird List, ĝi estas ankoraŭ konsiderata subspecio de la Ruĝfrunta amazono, kvankam Birdlife International konsideras ĝin kiel aparta specio, kiel Amazona lilacina - same kiel faras la International Union for Conservation of Nature por la celoj de la IUCN Ruĝa Listo, takstante la lilacinan amazonon kiel draste endanĝerita.

La lilacina amazono estas ĝenerale pli malgranda ol la rilataj subspecioj, kun nigra beko kaj pli nuanca koloro. Oni diras, ke Lilacinaj amazonoj iĝas favoraj akompanaj papagoj pro sia afabla naturo kaj agrabla karaktero.

 Aspekto 
maldekstre|thumb|A. lilacina ĉe Bestoĝardeno de Chester.
La lilacina amazono estas malgranda papago, proksimume 34 cm longa kiam matura, kun ĉefe verda plumaro. Kiel la ruĝfrunta amazono, ĝi havas ruĝajn bridojn kaj flavajn vangojn; ĝiaj distingaj trajtoj inkluzivas tute nigran bekon kaj lilpintajn plumojn sur ĝia krono.

 Kutimaro 
La lilacina amazono estas konata pro sia milda kaj timema naturo. En naturo ĝi evitas konflikton kun entruduloj, elektante serĉi ŝirmejon en proksima foliaro ĝis la danĝero pasas. Ĝi kutime pasigas tempon en malgrandaj ĝis mezgrandaj grupoj, kun kiuj ĝi ripozas nokte; multaj birdoj pariĝas monogamie ene de la pli granda grupo, kaj ili plej ofte videblas flugantaj en paroj.

 Manĝado 
La dieto de lilacina amazono konsistas ĉefe el fruktoj, nuksoj, beroj, kaj semoj. Kiel plimulto de papagoj, ĝi havas povegan bekon; ankaŭ ĝia lerta lango helpas elrompi kaj konsumi diversan gamon de manĝeroj.

 Reproduktado 
Seksa matureco estas atingita je la aĝo de tri aŭ kvar jaroj. Kiel plej multaj papagoj, la lilacina amazono estas monogama reproduktulo kaj nestumas en kavaĵoj. La amazonino demetas du ĝis kvar ovojn en arba kavaĵo kaj kovas ilin dum periodo de tri semajnoj; la idoj elnestiĝas ĉirkaŭ du monatojn post eloviĝo.

Kiel ĉe multaj aliaj papagoj, la masklo nutras la inon kaj idojn dum ilia tempo en la nesto per konsumado de plia manĝaĵo kaj vomado de ĝi por ili.

 Distribuado kaj habitato 
La lilacina amazono estas indiĝena de la tropikaj sekaj arbaroj de okcidenta Ekvadoro norde de la Guajakila Golfo, etendiĝante ĝis Nariño en ekstrema sudokcidenta Kolombio apud la ekvadora limo, kie ĝi koincidas kun la subspecio A. a. salvini.

 Notoj 

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.
 Russello, Michael A. & George Amato (2004). "A molecular phylogeny of Amazona: implications for Neotropical parrot biogeography, taxonomy, and conservation". Molecular Phylogenetics and Evolution. 30 (2): 421–437. doi:10.1016/S1055-7903(03)00192-1. PMID 14715233.

 Eksteraj ligiloj 

Amazona lilacina - Ekvadora Amazono

Kategorio:Papagoj
Kategorio:Birdoj de Ekvadoro